open-index/open-wikipedia-markdown huggingface dataset:
Autogol

No fútbol, un **autogol**, **gol en contra** ou **gol en propia meta** é un gol no que un xogador introduce a pelota na portería do seu propio equipo, xa sexa voluntaria ou accidentalmente. Este gol acredítase ao equipo contrario como un tanto ao seu favor.

## Características 
O autogol xeralmente ocorre debido a erros da defensa ao tratar de despexar tiros cara ao arco por parte do equipo atacante. En xeral, o gol é atribuído ao xogador do equipo que se interpuxo na xogada e provocou a anotación, a condición de que o balón non levase destino de gol. No caso de que o xogador do equipo defensor interferise a traxectoria do balón de xeito accidental e que non altere o curso da xogada (por exemplo, ao rozar ou rebotar), é atribuído ao último xogador atacante en tocar o balón, debido a que o remate terminaría en gol sen importar a intervención do defensor.

Se o porteiro é o último en tocar o balón, xeralmente interprétase como un intento de parada e non como autogol, a menos que este sexa un caso especial produto dun erro ou por vontade do porteiro. Un exemplo é o que ocorre cando o balón rebota nun dos postes e dá no corpo do gardameta, para finalmente entrar. Esta xogada normalmente considérase como autogol, a menos que o rebote produciuse tras un tiro libre directo ou un penalti.

## Historia 
Nos historiais de fútbol, o autogol máis antigo rexistrado remóntase ao anotado por Gershom Cox do Aston Villa F.C. en 1888 nun partido contra o Wolverhampton Wanderers F.C.

Un dos máis recordados é o que anotou o defensa colombiano Andrés Escobar durante o partido que sostivo a súa selección contra a dos Estados Unidos, xogado o 22 de xuño de 1994, no marco da Copa Mundial de Fútbol daquel ano. Ao regresar ao seu país, foi asasinado por un afeccionado encolerizado.

O autogol máis rápido na historia dos Mundiais produciuse no de Alemaña 2006. Fíxoo o defensa paraguaio Carlos Gamarra, no partido disputado o 10 de xuño entre Inglaterra e Paraguai, aos 3 minutos de comezado o encontro.

## Notas
Tenericutes

Os **Tenericutes** son un filo de bacterias caracterizadas por non teren parede celular. Contén a clase Mollicutes (os micoplasmas), que noutras clasificacións está incluída no filo Firmicutes, pero que se separou formando un filo propio, o Tenericutes. O nome foi validado en 1984 como unha nova división (= filo)  e procede do latín *tener cutis*, "pel branda", referido aquí a superficie celular branda, xa que non teñen parede celular. Posteriormente, o nome foi cambiado a **Mycoplasmatota**.

Os xéneros máis notables que inclúe son *Mycoplasma* e *Ureaplasma*.

## Notas
Christoph Waltz

**Christoph Waltz**, nado en Viena o 4 de outubro de 1956, é un actor austríaco-alemán.

Recibiu o recoñecemento internacional pola súa interpretación do coronel das SS Hans Landa, no filme *Inglourious Basterds* (2009), coa que gañou o Oscar ó mellor actor secundario e o premio ó mellor actor no Festival de Cine de Cannes, nos BAFTA, nos Globos de Ouro e no Premio do Sindicato de Actores.

## Filmografía
Rovaniemi

**Rovaniemi** (en , en  e en ) unha cidade e municipio de Finlandia. É a capital administrativa e centro comercial da provincia máis setentrional do país, Laponia. Está situada preto do Círculo Polar Ártico e entre os outeiros de Ounasvaara e Korkalovaara, na confluencia do río Kemijoki e o seu afluente, o Ounasjoki. A cidade e o Rovaniemen maalaiskunta (municipio rural Rovaniemi) que o rodea foron consolidados nunha soa entidade o 1 de xaneiro do 2006. O novo municipio ten unha área de 8 016,72 quilómetros cadrados e unha poboación aproximada de 61 000 habitantes.

## Véxase tamén 
### Ligazóns externas 
* Páxina oficial
Gran Premio de Alemaña de 2012

O **Gran Premio de Alemaña de 2012** (formalmente o **Formula 1 Grosser Preis Santander Von Deutschland**) é unha carreira de Fórmula Un que se celebrou o 22 de xullo de 2012, en Hockenheimring, Hockenheim, Alemaña. Foi a décima carreira da tempada .. Logo celebrarse en Nürburgring en , a carreira volverá á Hockenheim en Baden-Württemberg, polo que a carreira de 2012, supón a 33ª vez que circuíto é sede do Gran Premio de Alemaña (e a sétima vez que o circuíto curto acolle a carreira desde a súa remodelación no ano 2001).

## Informe 
### Antecedentes 
Logo de chocar con Sergio Pérez na carreira anterior en Gran Bretaña, Pastor Maldonado foi multado con 10.000 euros e unha reprimenda dos comisarios, pero non foi penalizado. Kamui Kobayashi tamén foi multado polo seu incidente en Silverstone, onde atropelou a tres membros do equipo, mentres entraba nos boxes. Sancionarono cunha multa de 25.000 euros, pero tampouco o penalizaron na grella. 
Romain Grosjean, Nico Rosberg e Mark Webber sufriron unha penalización de cinco posicións na grella por cambiar a caixa de cambios.

## Clasificación 
### Cualificación 
1000px

### Carreira 
### Posicións logo da carreira 
;Clasificación no campionato de pilotos

;Clasificación do campionato de construtores

* Nota: Só están incluídos os cinco primeiros postos da clasificación.

## Notas 
## Véxase tamén 
### Ligazóns externas
Antz

***Antz*** é un filme estadounidense de animación por ordenador producido por DreamWorks Animation. Dirixido por Eric Darnell e Tim Johnson, foi estreado en 1998.

## Sinopse 
Z-4196 é tan só unha neurótica formiga obreira macho, unha máis entre as súas millóns de irmás. Despois de bailar coa princesa Bala, namórase dela, pero trátase dun amor imposible. Porén, convence a un amigo para que lle ceda o seu posto nun desfile militar para poder estar preto da princesa. A escavación dun novo túnel é supervisada polo xeneral Mandible, unha formiga ambiciosa que convence á raíña da necesidade de enviar ó batallón do formigueiro á guerra contra os térmites. Nese batallón atópase o asustadizo e covarde Z.

## Personaxes 
* Woody Allen como Z-4195 "Z"
* Sharon Stone como Princesa Bala
* Gene Hackman como Xeneral Mandible
* Sylvester Stallone como Weaver
* Jennifer Lopez como Azteca
* Christopher Walken como Coronel Cutter
* Anne Bancroft como Raíña formiga
* Dan Aykroyd como Chip a avéspora
* Grant Shaud como O capataz
* Danny Glover como Barbatus

## Galardóns e nomeamentos 
* 1998: Nomeado ós Premios BAFTA: Mellores efectos especiais visuais.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Steve Ballmer

**Steven Anthony Ballmer**, máis coñecido como **Steve Ballmer**, nado o 24 de marzo de 1956, é un empresario norteamericano e o director executivo da empresa informática Microsoft Corporation. Relevou nese posto a Bill Gates o 27 de xuño de 2008. Está na lista anual da revista Forbes cunha fortuna persoal de polo menos 14.5 mil millóns de dólares estadounidenses. Atópase no número 46 das persoas máis ricas do mundo segundo a lista de 2011 da revista Forbes. En 2012 a mesma revista listou os 5 peores Directores executivos (CEO) a nivel mundial e Steve Ballmer de Microsoft encabeza a lista pola súa incompetencia para dirixir a compañía e polos erros que cometeu.

## Notas 
## Véxase tamén 
### Ligazóns externas 
* Biografía de Steve Ballmer
The Vandals

**The Vandals** é unha banda estadounidense de punk rock formada en 1980 en Huntington Beach (California). leva editados dez álbums de estudio e dous álbums ao vivo, e ten xirado extensamente por todo o mundo. Son coñecidos polo seu uso do humor, utilizando a súa música como un vehículo para o entretemento e o sarcanmo en vez de como unha plataforma para temas máis serios. na actualidadegravan para o selo Kung Fu Records.

A formación da banda variou significativamente durante os seus primeiros anos, aínda que os seus membros fundadores, Steven Ronald Jensen, Jan Nils Ackermann e Joe Escalante, mantivéronse constantes. Dos primeiros membros só Escalante quedou a través das posteriores reencarnacións do grupo. Actualmente The Vandals está composto por Escalante, Dave Quackenbush, Warren Fitzgerald e Josh Freese, formación que permanece así dende 1990.

## Discografía 
* *When in Rome Do as the Vandals* - 1984
* *Slippery When Ill* - 1989
* *Fear of a Punk Planet* - 1990
* *Live Fast, Diarrhea* - 1995
* *The Quickening* - 1996
* *Oi to the World!* - 1996
* *Hitler Bad, Vandals Good* - 1998
* *Look What I Almost Stepped In...* - 2000
* *Internet Dating Superstuds* - 2002
* *Hollywood Potato Chip* - 2004

## Véxase tamén 
### Ligazóns externas 
* Páxina oficial
The Vaselines

**The Vaselines** é unha banda de rock alternativo procedente de Glasgow. Formouse na cidade de Edimburgo no ano 1986 orixinalmente como un dúo composto polos compositores Eugene Kelly e Frances McKee, pero posteriormente entraron no grupo James Seenan e Charlie Kelly, irmán de Eugene, no baixo e na batería respectivamente. McKee fora antigamente membro dun grupo chamado The Pretty Flowers con Duglas T. Stewart, Norman Blake, Janice McBride e Sean Dickson. Eugene Kelly tocara en The Famous Monsters. A banda fíxose famoso grazas a Nirvana, que versionou tres dos seus temas, "Son of a Gun", "Molly's Lips" e "Jesus Doesn't Want Me for a Sunbeam".

## Discografía 
### Álbums 
### EPs 
## Véxase tamén 
### Ligazóns externas 
* Páxina oficial
Saque de portaría

[miniatura|dereita|240px|[Méline Gérard do AS Saint-Étienne facendo un saque de portaría.]] 
Durante un partido de fútbol, o **saque de portaría** realízase cando o equipo contrario bota o balón fóra do campo, pola liña de fondo, ou despois de que o porteiro pare o balón.

## Tipos 
*Cando o balón sae pola liña de fondo, o porteiro (dentro da área pequena) debe deixar a pelota no chan, e posteriormente tomar carreira (se o desexa) para sacar.

## Véxase tamén 
### Outros artigos 
*Saque de banda
*Saque de esquina
Copa Confederacións 2005

A **Copa Confederacións da FIFA 2005** foi a sétima edición da Copa FIFA Confederacións, e realizouse entre o 15 e o 29 de xuño de 2005, en Alemaña. Este torneo é considerado como o ensaio xeral da Copa Mundial de Fútbol de 2006, que se realizou no mesmo país.

O campión foi Brasil que goleou na final, disputada no Waldstadion de Frankfurt, a Arxentina por 4-1, adxudicándose o torneo por segunda vez na súa historia.

## Organización 
### Sedes 
As sedes deste torneo foron:

[miniatura|Partido entre [Selección de fútbol de Alemaña|Alemaña e Australia, no Waldstadion de Frankfurt.]]

### Árbitros 
*  Herbert Fandel
*  Matthew Breeze
*  Carlos Chandía
*  Ľuboš Micheľ
*  Roberto Rosetti
*  Peter Prendergast
*  Carlos Amarilla
*  Shamsul Maidin
*  Mourad Daami

## Equipos participantes 
Os oito participantes deste torneo son invitados oficialmente pola FIFA. Estes corresponden, en xeral, aos campións dos diversos torneos continentais e do Mundial, así como tamén o país anfitrión. Nesta edición Arxentina participou sendo subcampión de América, xa que o Brasil era o campión do Mundial e da Copa América, e aínda que se suxería dar a praza ao subcampión mundial, este era Alemaña, quen xa ocupaba praza de anfitrión, polo que quedaba unha praza libre.

Grecia e Tunisia debutaron nesta edición na competición.

## Resultados 
* *Os horarios corresponden á hora de Alemaña (CEST; UTC+2).*
**Lenda:** Pts: Puntos; PJ: Partidos xogados; PG: Partidos gañados; PE: Partidos empatados; PP: Partidos perdidos; GF: Goles a favor; GC: Goles en contra; Dif: Diferenza de goles.

### Primeira fase 
#### Grupo A 
[esquerda|miniatura|[Schweinsteiger a punto de executar un tiro de esquina.]]

[miniatura|Partido entre [Selección de fútbol da Arxentina|Arxentina e Alemaña.]]

#### Grupo B 

### Segunda fase 
#### Semifinais 

#### Terceiro lugar 
#### Final 

## Goleadores 
## Véxase tamén 
### Ligazóns externas 
* Sitio oficial da Copa FIFA Confederacións 2005
Delta P

O **Delta P** foi un foguete espacial dos estadounidense usado como etapa de varios foguetes Delta.

## Características 
O Delta P foi usado exclusivamente como etapa doutros foguetes da familia Delta, como o Delta 1914, o Delta 2913 ou o Delta 3910. Usaba tetróxido de nitróxeno e Aerozine-50 como propelentes e tiña un impulso de 41,92 kN, cun impulso específico de 301 segundos.

## Notas 
## Véxase tamén 
### Outros artigos 
*Delta
*Delta A
*Delta B
*Delta C
*Delta D
*Delta E
*Delta G
*Delta J
*Delta K
*Delta L
*Delta M
*Delta N
*Delta 0100
*Delta 1000
*Delta 2000
*Delta 3000
*Delta 4000
*Delta 5000
*Delta II
*Delta III
*Delta IV
John C. Reilly

**John Christopher Reilly, Jr.**, nado o 24 de maio de 1965 en Chicago, Illinois, é un actor e humorista estadounidense.

## Filmografía 
## Véxase tamén 
### Ligazóns externas 
*
Banyuls-sur-Mer

**Banyuls-sur-Mer** (en francés; en catalán: *Banyuls de la Marenda*) é unha comuna francesa situada no departamento dos Pireneos Orientais, na rexión do Languedoc-Rosellón. Pertence ao distrito de Céret e ao cantón de Côte Vermeille e contaba con 4.644 habitantes en 2007.

Limita cos municipios de Cerbère, Port-Vendres, Argelès-sur-Mer e Collioure e cos municipios españois de Colera, Rabós e Espolla no Alt Empordà. O seu termo vai desde os cero metros ao nivel do Mediterráneo ata os 965 m da Albera.

A historia de Banyuls-sur-Mer non se pode escribir sen mencionar a Cerbère, as dúas comunas, hoxe separadas, tiveron un pasado único, cuxa división levouse a cabo coa firma do Tratado dos Pireneos o 7 de novembro de 1659.

## Historia 
A primeira mención da vila data do 981, con dúas denominacións: *Balneum* e *Baldeola*. Desde o ano 1074, aparece o nome: *Bannils de Marítimo* que diferencia este lugar de Banyuls-dels-Aspres. O termo Marenda cítase en 1197 (*Banullis de Maredine*) e, máis tarde, en 1674 aparece como *Banuyls del Marende*, para rematar, xa no século XIX cítase como Banyuls de la Marende.

220px|miniatura|left|Vista de Banyuls-sur-Mer
O nome Banyuls pode estar motivado pola presenza dunha lagoa. É o encoro da Bassa formado pola desembocadura do río Vallauria, que foi desecado en 1872. En canto ao termo Marenda non é seguro que sexa a denominación exacta de "marítimo", xa que a mesma toponimia atópase en Francia: Marennes, naqueles lugares nos que o mar non está próximo (por exemplo en Isère). Marenda, é, así mesmo, un apelido frecuente en Auvernia.

Durante a Revolución francesa, o collado de Banyuls desempeñou un papel esencial. En 1793, as tropas españolas do xeneral Ricardos invadiron o Rosellón, apoiadas, a miúdo, polos propios habitantes. Pero no collado de Banyuls a resistencia dos seus habitantes foi realmente efectiva, aínda que non puideron evitar que as tropas francesas fosen, finalmente, vencidas. Escribiuse moito acerca da resistencia das xentes de Banyuls: para algúns foi unha proba de patriotismo francés, para outros, unha reacción dos contrabandistas para os que o paso pola vila, baixo a influencia española, arruinaría os seus intereses. Certamente o contrabando era unha "especialidade" de Banyuls, o mesmo que as anchoas de Collioure. Durante case dous séculos, os pescadores de Banyuls, transportaron, segundo a época: sal, tabaco, azucre, arroz e tecidos, todo cunha impunidade case total.

Aos poucos a viticultura foi gañándolle o terreo á pesca e hoxe día, xunto co turismo, o viño doce natural e as súas adegas constitúen a actividade principal de Banyuls.

A finais do século XIX, concretamente en 1882, o zoólogo Henri de Lacaza-Duthiers fundou o laboratorio *Arago*, cuxas actividades, comprenden, na actualidade, tanto da ecoloxía mariña como o terrestre. Pódese visitar o acuario oceánico do laboratorio que contén máis de 250 especies representativas da fauna acuática mediterránea, situado nunha reserva mariña.

## Demografía 
## Véxase tamén 
### Ligazóns externas 
* Sitio oficial do concello 
* Banyuls-sur-Mer en Institut géographique national
Primal Scream

**Primal Scream** é unha banda escocesa de rock alternativo formada orixinalmente en 1982 en Glasgow por Bobby Gillespie (voces) e Jim Beattie, e na actualidade baseada en Londres. Hoxe en día está composta por Gillespie, Andrew Innes (guitarra), Martin Duffy (teclados) e Darrin Mooney (batería). Barrie Cadogan xirou e gravou co grupo dende 2006 substituíndo ao guitarrista Robert "Throb" Young tras a súa saída.

A banda actuou entre 1982 e 1984, pero a súa carreira non engalou ata que Gillespie deixou o seu posto como batería en The Jesus and Mary Chain. Primal Scream tivo un papel clave na escena indie pop de finais dos anos 80, pero finalmente moveuse cara a un son distinto, collendo máis influencias psicodélicas e do garage rock, antes de incorporar elementos da música dance. O seu álbum de 1991, *Screamadelica*, fixo que o grupo chegase ao gran público. A pesar dos múltiples cambios na formación a banda continuou colleitando éxitos e segue xirando e gravando.

## Discografía 
## Véxase tamén 
### Ligazóns externas 
* Páxina oficial
Hugh Grant

**Hugh John Mungo Grant**, nado o 9 de setembro de 1960 en Hammersmith, Londres, é un actor inglés.

## Filmografía 
## Véxase tamén 
### Ligazóns externas 
* Ficha na IMDb
Pretty in Black

***Pretty in Black"*** é o segundo álbum da banda danesa de shoegazing The Raveonettes, editado o 3 de maio do 2005 a través do selo Columbia Records. No disco aparecen como artistas invitados Maureen Tucker (Velvet Underground), Ronnie Spector (The Ronettes) e Martin Rev (Suicide). O álbum recibiu críticas positivas en xeral tras a súa publicación.

## Listaxe de cancións
John Cusack

**John Paul Cusak**, nado o 28 de xuño de 1966 en Evanston, Illinois, é un actor, produtor e guionista estadounidense. Foi protagonista en filmes como *Say Anything...*, *Grosse Pointe Blank*, *Con Air*, *The Thin Red Line*, *Being John Malkovich*, *High Fidelity*, *1408*, *2012*, *The Raven* e *The Butler*.

## Filmografía 
## Véxase tamén 
### Ligazóns externas 
*
John Cleese

**John Marwood Cleese**, nado o 27 de outubro de 1939 en Weston-super-Mare, Somerset, é un actor, humorista e actor de dobraxe inglés.

## Filmografía 
## Véxase tamén 
### Ligazóns externas 
*Ficha na IMDb
Bustelo, Vilachá, Becerreá

**Bustelo** é un lugar da parroquia de Vilachá no concello lugués de Becerreá na comarca dos Ancares. Segundo o IGE, en 2011 tiña 0 habitantes.

## Lugares e parroquias 
### Lugares de Vilachá 
### Parroquias de Becerreá 
## Notas
Ray Liotta

**Raymond Allen "Ray" Liotta**, nado o 18 de decembro de 1954 en Newark, Nova Jersey, e finado en Santo Domingo o 26 de maio de 2022, foi un actor e produtor estadounidense. É coñecido por interpretar os papeis de Shoeless Joe Jackson en *Field of Dreams* (1989), Henry Hill en *Un dos nosos* (1990) e Tommy Vercetti no videoxogo *Grand Theft Auto: Vice City* (2002).

Outros papeis destacados de Liotta inclúen a Ray Sinclair en *Algo salvaxe* (1986), polo cal recibiu un nomeamento aos Globos de Ouro, así como por protagonizar *Unlawful Entry* (1992), *Cop Land* (1997), *Hannibal* (2001), *Blow* (2001), *John Q* (2002), *Identidade* (2003), *Observe and Report* (2009), *Mátaos suavemente* (2012), *The Place Beyond the Pines* (2012), *Marriage Story* (2019) e *The Many Saints of Newark* (2021), ou a serie de televisión *Shades of Blue* (2016–2018).

## Traxectoria 
Raymond Allen Liotta naceu en Newark, Nova Jersey, o 18 de decembro de 1954. Logo de ser abandonado nun orfanato, foi adoptado á idade de seis meses pola empregada do concello Mary (Edgar) e o propietario da tenda de pezas de automóbiles Alfred Liotta. Alfred, fillo de inmigrantes italianos, foi director de persoal e presidente dun club local do Partido Demócrata. Liotta tiña unha irmá, Linda, que tamén era adoptada. Dixo que sabía que foi adoptado cando era un neno pequeno e que traballo sobre iso nunha tarefa de mostrar e contar do xardín de infancia. Contratou un detective privado para localizar á súa nai biolóxica nos anos 2000 e, posteriormente, soubo dela que era na súa maioría de orixe escocesa. Tiña unha irmá biolóxica, un medio irmán biolóxico e cinco medias irmás biolóxicas.

Liotta foi educado na fe católica no concello de Union, en Nova Jersey, aínda que a súa familia non era especialmente relixiosa. Asistiu á igrexa e recibiu a primeira comuñón e a confirmación, mais a familia non rezou moito. Ocasionalmente usaba a oración na súa vida diaria, dicindo nunha entrevista: "... se estou nun apuro rezarei... se me sinto incómodo por algo, digo "Noso pai" e "Salve Marías" ata hoxe". Liotta gradouse posteriormente na Universidade de Miami, onde estudou interpretación e recibiu un título en Belas Artes en 1978. Actuou en musicais como *Cabaret*, *Dames at Sea*, *Oklahoma* e *Sound of Music* durante o seu tempo alí.

## Filmografía 
### Cinema 
### Television
### Videoxogos 
### Teatro 
### Vídeos musicais 
## Notas 
## Véxase tamén 
### Ligazóns externas 
*
*
Chamábanlle Shin-chan

é un filme de animación baseado no anime *Shin-chan*. No Xapón, a estrea deste filme produciuse nos cinemas o 17 de abril do 2004.

En galego, saíu á venda en DVD o 22 de outubro do 2008, sen ser proxectada nos cinemas.

## Sinopse 
Shinnosuke e os seus amigos xogan perseguíndose os uns aos outros pola rúas da cidade de Kasukabe, sen saber que, pouco despois, van vivir unha aventura de película. A curiosidade do grupo de amigos lévaos ata o interior dun antigo cinema: o Kasukabe Odeón, onde todos eles, agás Shin Chan, desaparecerán dun xeito misterioso.

Shinnosuke volve máis tarde coa súa familia ao cinema para saber que foi o que pasou. Os Nohara quedan abraiados cando de súpeto aparecen... no oeste americano! Viaxaron no tempo e no espazo! É alí onde se atopan coa panda de Shin Chan e cunha chea de xente máis que, coma eles... Foron convertidos nos protagonistas dun filme!

A preocupación apodérase da familia Nohara cando lles comunican que alí o tempo non avanza, que a memoria desaparece e o peor de todo: que non hai maneira de regresar. Mike, un cinéfilo maníaco da sétima arte, é o que descobre que o tempo non corre porque o filme no que apareceron está pola metade. Polo tanto, para poder volver a súa casa, terán que lle dar un final á historia. Esta vez máis ca nunca, o Exército de Kasukabe dirixido por Shin Chan, terá que demostrar que son uns auténticos heroes de película!

## Dobraxe 
* **Estudio:** SODINOR S.A.
* **Data:** 2008.
* **Dirección:** Alfonso Valiño.
* **Tradución:** María Alonso Seisdedos.
* **Elenco da dobraxe:**

* **Voces adicionais:**
:▪ Antonio Rey.
:▪ Antón Rubal.
:▪ Coté Sansegundo.
:▪ Gaspar Somoza.
:▪ Luís Iglesia.
:▪ Xosé Tanas.

## Música 
A canción empregada na versión orixinal como tema de peche é ○（マル）あげよう (*O círculo hánolo dar*) interpretada polo grupo xaponés NO PLAN, os cales fan unha aparición na película.

## Véxase tamén 
### Outros artigos 
* *Shin-chan*
Gran Premio de Motociclismo de Aragón

O **Gran Premio de Motociclismo de Aragón** é unha proba de motociclismo de velocidade que se corre no circuíto Motorland Aragón desde o ano 2010 formando parte do calendario do Campionato do Mundo de Motociclismo.

A primeira edición deste Gran Premio celebrouse entre os días 17 e 19 de setembro de 2010 en substitución do Gran Premio de Hungría.

## Gañadores 
## Ligazóns externas 
* Sitio oficial do Gran Premio
Nanoarqueotas

Os **nanoarqueotas** (***Nanoarchaeota***) son un filo (e tamén un reino) do dominio Archaea que foi especialmente creado para clasificar a especie *Nanoarchaeum equitans*, descuberta en 2002, que ten unhas relacións de parentesco inseguras.

*Nanoarchaeum equitans* é unha célula esférica diminuta, de só 400 nm, que vive sobre a superficie doutras arqueas máis grandes específicas do xénero *Ignicoccus*, en chemineas hidrotermais oceánicas (hipertermófila). Ten o xenoma máis pequeno entre as arqueas (uns 0,5 Mb). Como esta especie tiña unha secuencia de ARNr 16S tan peculiar era indetectable polos métodos usuais de estudos ecolóxicos baseados na PCR. O exame inicial desta secuencia indica que o organismo pertence moi probablemente ao dominio Archaea. O organismo puido ser cultivado e ao comparar esta secuencia de ARNr coas dos filos principais de arqueas, Euryarchaeota e Crenarchaeota, aprécianse diferenzas tan grandes como a diferenza que hai entre eses dous filos, polo que se lle asignou un novo filo, chamado Nanoarchaeota.

Porén, outro grupo de investigadores en 2005 comparou outras mostras de secuencias xenómicas de proteínas ribosómicas e outros marcadores e sostén que a especie está máis próxima ao filo Euryarchaeota, concretamente ao grupo das *Thermococcales*, pero que sufriu unha rápida evolución e transferencia lateral de xenes, polo que non se xustificaría a creación do novo filo.

## Notas 
## Véxase tamén 
### Ligazóns externas 
* NCBI - Nanoarchaeota 
* Tree of Life - Nanoarchaeota  
* LSPN - Nanoarchaeota
Campionato do mundo de motociclismo 2012

A tempada do ano 2012 foi a **64ª edición do Campionato do Mundo de Motociclismo.** Esta tempada viuse marcada pola inclusión da nova categoría Moto3, que substitúe á antiga categoría 125cc, cambiando os motores de 2 tempos polos de 4 tempos.

Na categoría de MotoGP, Casey Stoner defendeu o seu segundo título conseguido en 2011. En Moto2, Stefan Bradl, non puido repetir o seu título ao pasar á categoría raíña e en Moto3, Nico Terol, tampouco puido repetir ao pasar a Moto2.

A falta de dúas carreiras por disputarse, Sandro Cortese fíxose co campionato na categoría de Moto3, mentres que na penúltima proba, Marc Márquez e Jorge Lorenzo facían o propio nas categorías de Moto2 e MotoGP, respectivamente.

## Grandes Premios 
:* * *Carreira nocturna*. ** *Carreira disputada en sábado*. *** *Só corre a categoría de MotoGP.*

## Véxase tamén 
* Sitio web oficial
Pepe Hermida

**José Hermida Losada**, nado en Gondomar o 12 de agosto de 1897 e finado en Tui o 11 de agosto de 1970, foi un futbolista galego que xogaba nas demarcacións de centrocampista e defensa, máis coñecido como **Pepe Hermida**.

## Traxectoria 
Foi membro dunha saga familiar no Celta de Vigo xunto co seu irmán Ángel Hermida e o seu sobriño Manuel Hermida Losada, coñecido como Hermidita e un dos mellores xogadores da historia céltica.

Antes da fundación do Celta no ano 1923 xogaba no Real Vigo Sporting Club, un dos dous clubs que deu lugar ao Real Celta de Vigo. Trala creación do novo club vigués converteuse nun dos primeiros xogadores do mesmo.

Debuta en competición oficial co Celta na tempada 1923-24 proclamándose campión de Galiza. Este sería o primeiro dos 6 Campionatos de Galicia que conseguiu Hermida co equipo olívico.

No ano 1924 tamén debutou na Copa de España ante o Athletic de Bilbao.

Participou tamén no ano 1928 na xira do Celta por América que saíu o 7 de xuño do porto de Vigo no transatlántico *Werra*.

No ano 1932 abandona o Celta con 34 anos, tras nove tempadas no club e conseguir debutar na acabada de crear Liga española de fútbol sen acadar o ascenso a Primeira División, que chegaría no ano 1936.

## Palmarés co Celta de Vigo 
## Notas
Daniela Romo

**Teresa Presmanes Corona**, coñecida artisticamente como **Daniela Romo**, nada o 27 de agosto de 1959 en Cidade de México, é unha actriz, cantante e presentadora mexicana.

## Discografía 
* *Te pareces mucho a mí/También yo* (1979)
* *Daniela Romo* (1983)
* *Amor prohibido* (1984)
* *Dueña de mi corazón* (1985)
* *Mujer de todos, mujer de nadie* (1986)
* *Gitana* (1988)
* *Quiero amanecer con alguien* (1989)
* *Amada más que nunca* (1991)
* *De Mil Colores* (1992)
* *La cita* (1994), álbum dobre
* *Un nuevo amor* (1996)
* *En vivo desde el teatro Alameda* (1997)
* *Me vuelves loca* (1999)
* *Ave Fénix* (2001)
* *Es la nostalgia* (2005)
* *Victor Victoria* (2007)
* *Sueños de Cabaret* (2008)

## Véxase tamén 
### Ligazóns externas 
* Páxina oficial de Daniela Romo
Iolu Johnson Abil

**Iolu Johnson Abil**, nado en Tanna en 1942, é un político de Vanuatu, presidente do seu país desde o 2 de setembro de 2009.

## Traxectoria 
Antes traballou no sector privado, sendo presidente da empresa Air Vanuatu, ademais de ser defensor do pobo e ministro no primeiro goberno trala independencia.

## Notas
Goran Bregović

**Goran Bregović** (en cirílico **Горан Бреговић**), nado en Saraxevo o 22 de marzo de 1950 é un músico e compositor de Bosnia e Hercegovina, recoñecido internacionalmente que se autodefine como iugoslavo.

## Biografía 
De pai croata e nai bosníaca é un compositor que se caracteriza pola mestura de sons do folclore tradicional balcánico con rock, música búlgara e outros estilos musicais. As súas obras máis famosas foron as elaboradas para as bandas sonoras de varias películas, sobre todo películas do director iugoslavo Emir Kusturica, e pola creación do tema que representou a Serbia no Festival de Eurovisión en 2010, *Ovo Je Balkan*.

## Discografía 
* *Kad bi bio bijelo dugme* (1974)
* *Ima neka tajna veza* (1974, sinxelo)
* *Sta bi dao da si na mom mjestu* (1975)
* *Eto! Bas hocu!* (1976)
* *Milovan / Goodbye Amerika* (1976, sinxelo)
* *Koncert kod Hajducke Cesme* (1977, en directo)
* *Bitanga i princeza* (1979)
* *Dozivjeti stotu* (1981)
* *Singl ploce 1974 - 1975* (1982)
* *Singl ploce 1976 - 1980* (1982)
* *Uspavanka za Radmilu M.* (1983)
* *Kosovka djevojka* (1984)
* *Pljuni i zapjevaj moja Jugoslavijo* (1986)
* *Czas Cyganow* (1990)
* *Arizona Dream* (1993)
* *La reine Margot* (1994)
* *Underground* (1995)
* *Ederlezi* (1996)
* *Irish Songs* (1998)
* *Tuvalu* (2000)
* *Kayah & Bregovic* (2000)
* *Song Book* (2000)
* *Tales and Songs from Weddings and Funerals* (2002)
* *Balcanica* (2002)
* *Kris & Goran* (2002)
* *Karmen with a Happy Ending* (2007)
* *Alkohol* (2008)

## Véxase tamén 
### Ligazóns externas 
* Páxina oficial de Goran Bregović
Laura Mintegi

**Laura Mintegi Lakarra**, nada en Lizarra (Navarra) o 26 de outubro de 1955, é unha escritora, profesora e política vasca. No ano 2012 foi candidata a lehendakari pola formación política Euskal Herria Bildu.

## Traxectoria 
Aínda que navarra de nacemento, dende nena vive en Biscaia, os primeiros anos en Bilbao e ultimamente en Algorta (Getxo).

É licenciada en Historia e doutora en Psicoloxía. Dende 1981 é profesora do Departamento de Lingua e Didáctica da Literatura da Universidade do País Vasco. Foi directora de Departamento dende o ano 1999 ao 2006 e, de novo, dende o 2010 até hoxe. Ademais é presidenta do PEN Club. Euskaltzaindia (a Academia da Lingua Vasca) nomeouna membro correspondente no ano 2006.

Atinxiu algúns premios literarios entre eles o Azkue de Novela, o da Cidade de Donostia e o Jon Mirande. Así mesmo foi membro do xurado doutros premios como o Certame de Narrativa María Maeztu, da Beka Joseba Jaka, do de Xornalismo Rikardo Arregi, do Anton Abaddia e do de Dereitos Humanos René Cassin. Colaboradora habitual quer nos medios audiovisuais (ETB, Hamaika Telebista, Bizkaia Irratia, Egin Irratia, Bilbo Hiria Irratia e Euskadi Irratia) quer nos escritos (Anaitasuna, Argia, Susa, Ttu-ttuá. Egin, Egunkaria, Gara, Berria, Jakin, Hegats e outros).

## Traballos 
Na base de dados da comunidade científica vasca Inguma, aparecen mais de 40 traballos escritos por Laura Mintegi.

### Narración 
* *Ilusioren ordaina* ("O prezo da ilusión"), 1983, Erein

### Novela 
* *Bai… baina ez* ("Si... pero non"), 1986, Susa. Reeditada en Elkarlanean, 1999.
* *Legez kanpo* ("Fóra da lei"), (1991, Elkar)
* *Nerea eta biok* ("Nerea e mais eu"), (1994, Txalaparta); traducido ao inglés.
* *Sisifo maite minez* ("Sísifo namorado"), (2001, Txalaparta); traducido ao castelán e holandés.
* *Ecce homo* (2006, Txalaparta); traducido ao castelán e alemán, e aparecido en alfabeto braille.
* *Akabo* (2025, Txalaparta)

### Ensaio 
* *Sujektibitatea euskal nobelagintzan: Stephen Crane-ren "The Red Badge of Courage"* (A Subxectividade na novela vasca: "O vermello emblema da coraxe" de Stephen Crane) (1999, *EHU - Universidade do País Vasco*)

### Biografía 
* *Julene Azpeitia* (1988, *Eusko Jaurlaritza- Goberno Vasco*)

### Obra traducida 
* "La topera" en *Antologia de la Narrativa Vasca Actual* (1986, Edicions del Mall) .

## Notas 
### Ligazóns externas 
* Laura Mintegi literaturaren zubitegian 
* Subjektibitatea nobelagintzan. Stephen Crane-ren "The Red Badge of Courage"  
* Laura Mintegi Basque Literature-n
Elusimicrobios

O filo dos **elusimicrobios** (**Elusimicrobia**) antes coñecido como "Grupo 1 Térmites" é un filo de bacterias recentemente proposto, difundido amplamente en moitos ecosistemas como ambientes mariños, lodos residuais, sitios contaminados, solos e dentro de térmites e outros insectos. A grande abundancia dos *Elusimicrobia* está evidenciada polas mostras de ARNr atopadas en distintos ambientes, pero as liñaxes que viven como endosimbiontes nas térmites son as máis coñecidas e estudadas.

O primeiro organismo do grupo que foi cultivado foi *Elusimicrobium minutum* (clase Elusimicrobia). Esta especie foi atopada dentro de larvas de escaravellos; é un diminuto bacilo gramnegativo dunha lonxitude máxima de 0,3 microns, que fermenta azucres.

Foron tamén foron parcialmente descritas outras dúas especies, que se situaron nunha clase separada e bastante distante, coñecida como Endomicrobia. Os Endomicrobia viven dentro de protistas que á súa vez están no aparato dixestivo das térmites, onde estes protistas realizan a dixestión da lignocelulosa.

## Filoxenia 
O cladograma mostra a taxonomía actualmente aceptada do grupo baseada na LPSN (*List of Prokaryotic names with Standing in Nomenclature*)  e no NCBI (*National Center for Biotechnology Information*) 
e na filoxenia baseada nas secuencias do ARNr 16S da LTP 106 do Proxecto *The All-Species Living Tree*.

Notas: 
♥ Estirpes non atopadas no NCBI (*National Center for Biotechnology Information*) e listadas na LPSN.

## Notas
Phenomenon

***Phenomenon*** é un filme estadounidense dirixido por Jon Turteltaub que se estreou en 1996. Está protagonizado por John Travolta, Kyra Sedgwick, Forest Whitaker e Robert Duvall.

## Sinopse 
George Malley (John Travolta) é un mecánico de carácter afable que está namorado dunha atractiva muller (Kyra Sedgwick) acabada de chegar á cidade. O día do seu aniversario, ó saír dun bar, George observa unha luz no ceo e inmediatamente sofre un esvaecemento. Ó día seguinte, comproba que a súa intelixencia desenvolveuse de xeito anormal e decide utilizala para facer o ben. Todo o mundo está intrigado polo que ocorreu, sobre todo o goberno, que agarda empregar os seus coñecementos noutros campos.

## Personaxes 
* John Travolta como George Malley
* Kyra Sedgwick como Lace Pennamin
* Forest Whitaker como Nate Pope
* Robert Duvall como Doc Brunder
* Jeffrey DeMunn como Prof. John Ringold
* Richard Kiley como Dr. Wellin
* Brent Spiner como Dr. Bob Niedorf
* Vyto Ruginis como Ted Rhome
* Bruce A. Young como Axente do FBI Jack Hatch
* Michael Milhoan como Jimmy
* Sean O'Bryan como Banes
* David Gallagher como Al Pennamin
* Ashley Buccille como Glory Pennamin
* Tony Genaro como Tito
* Troy Evans como Roger
* Ellen Geer como Bonnie
* James Keane como Pete

## Véxase tamén 
### Ligazóns externas 
* Ficha na IMDb 
* Ficha en Filmaffinity
Air Force One (filme)

***Air Force One*** é un filme estadounidense dirixido por Wolfgang Petersen que se estreou en 1997.

## Sinopse 
O presidente dos Estados Unidos, James Marshall (Harrison Ford), regresa dunha viaxe oficial a Rusia a bordo do Boing 747 Presidencial, o famoso Air Force One. Un grupo terrorista ruso apodérase do avión e toma como reféns á familia e ós membros do equipo presidencial.

## Personaxes 
* Harrison Ford como Presidente dos Estados Unidos James Marshall
* Gary Oldman como Egor Korshunov
* Glenn Close como Vicepresidente Kathryn Bennett
* Wendy Crewson como Grace Marshall
* Liesel Matthews como Alice Marshall
* Dean Stockwell como Secretario de defensa Walter Dean
* Elya Baskin como Andrei Kolchak
* Levan Uchaneishvili como Sergei Lenski
* David Vadim como Igor Nevsky
* Andrew Divoff como Boris Bazylev
* Ilia Volok como Vladimir Krasin
* Paul Guilfoyle como Lloyd Shepherd
* Xander Berkeley como Axente Gibbs
* William H. Macy como Maior Caldwell
* Alan Woolf como Presidente de Rusia Petrov
* Tom Everett como Jack Doherty
* Jürgen Prochnow como Xeneral Ivan Radek
* Donna Bullock como Melanie Mitchell
* Michael Ray Miller como Coronel Axelrod
* Carl Weintraub como Tenente Coronel Ingraham
* Spencer Garrett como Thomas Lee
* Bill Smitrovich como Xeneral Northwood
* Glenn Morshower como Axente Walters
* David Gianopoulos como Axente Johnson
* Dan Shor como Aide
* Philip Baker Hall como Andrew Ward
* Richard Doyle como Coronel Bob Jackson
* Willard Pugh como Oficial de comunicacións da Casa Branca
* Don R. McManus como Coronel Jack Carlton

## Galardóns e nomeamentos 
* 1997: 2 nomeamentos ó Oscar: Mellor montaxe e son.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Caldiserica

**Caldiserica** é un pequeno filo de bacterias proposto recentemente, que consta dunha soa especie, *Caldisericum exile*. Esta especie, descuberta en 2009, ten secuencias do seu ARNr 16S o suficientemente distintas como para ser clasificado na súa propia familia, orde, clase e filo. Pertence ao filo candidato OP5, que se lle deu o nome de Caldiserica phyl. nov.

*Caldisericum exile* AZM16c01T foi atopada en fontes termais do Xapón. É unha bacteria anaeróbica, termófila (crece optimamente a 65&nbsp;°C), o seu pH óptimo é 6,5, reduce tiosulfato, ten un flaxelo polar e forma filamentos. O seu contido G+C foi de 34,6&nbsp;mol%.

## Notas
Nosferatu

***Nosferatu, eine Symphonie des Grauens***, ou simplemente ***Nosferatu*** é un filme clásico do expresionismo alemán dirixido por F. W. Murnau e protagonizado por Max Schreck como o vampiro Conde Orlok. O filme, rodado en 1921 e estreado en 1922, foi unha adaptación non autorizada do *Drácula* de Bram Stoker, cos nomes e outros detalles cambiados porque o estudio non puido obter os dereitos da novela (o termo "vampiro" trocouse por "nosferatu" e "Conde Drácula" por "Conde Orlok").

## Sinopse 
Na cidade de Wisborg viven felices o xove Hutter e a súa muller Ellen, ata que o escuro axente inmobiliario Knock decide enviar a Hutter a Transilvania para pechar un negocio co conde Orlok. Trátase da venda dunha leira de Wisborg, que linda coa casa de Hutter. Durante a longa viaxe, Hutter recala nunha pousada, onde bota unha ollada a un vello tratado sobre vampiros que atopa na súa habitación. Unha vez no castelo, é recibido polo sinistro conde. Ó día seguinte, Hutter érguese con dúas pequenas marcas no pescozo, que interpreta como picaduras de tabáns. Unha vez asinado o contrato, descobre que o conde é, en realidade, un vampiro. Ó velo partir cara ó seu novo fogar, Hutter teme por Ellen.

## Personaxes 
* Max Schreck como Conde Orlok
* Gustav von Wangenheim como Thomas Hutter
* Greta Schröder como Ellen Hutter
* Alexander Granach como Knock
* Georg H. Schnell como Harding
* Ruth Landshoff como Ruth
* John Gottowt como Profesor Bulwer
* Gustav Botz como Profesor Sievers
* Max Nemetz como Capitán do Empusa
* Wolfgang Heinz como Primeiro ó mando do Empusa
* Heinrich Witte como Garda do asilo
* Guido Herzfeld como innkeeper
* Karl Etlinger como estudante con Bulwer
* Hardy von Francois como Doutor do hospital
* Fanny Schreck como Enfermeira do hospital

## Na cultura popular  
En 1977, o cineasta afeccionado José Ernesto Díaz Noriega fixo unha humorística e iconoclasta sonorización de *Nosferatu*, titulada *Manuscrito encontrado en Zarazwela ou Nos fera tu la pugnete*. Utilizando unha copia da versión inglesa en S8 mm, e "observando a curiosa coincidencia da ficción que se relata no filme coa historia", Díaz Noriega adaptou o argumento do vampiro aos anos da Transición española, convertendo a Arias Navarro en Dráculas Navarro, a Juan Carlos de Borbón en Jonathan Carolus (príncipe de Franconia) e a Santiago Carrillo en Jacobus Carrillus. A Transilvania orixinal convértese en Galitzia e o Pazo de Meirás no castelo do vampiro. Todos os personaxes de Murnau encontran equivalencia nos actores políticos da Transición.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Tiziana Domínguez

**Tiziana Domínguez González**, nada en Ourense o 16 de novembro de 1985 é unha deseñadora de moda e artista. Actualmente é a directora creativa da firma Adolfo Domínguez S.A., sendo a menor das tres fillas do deseñador que dá nome á compañía e Elena González. Tiziana forma parte da terceira xeración da empresa, fundada no ano 1973 a partir da xastrería que rexentaba o seu avó. Está casada con Juan Verde, Subsecretario Adxunto para Europa e Eurasia do departamento de Comercio de USA.

## Traxectoria 
Comeza a formación no estranxeiro con sete anos, estuda en Gran Bretaña, Austria e Francia, anos nos que aprende inglés, alemán e francés. Tras finalizar o bacharelato en Gran Bretaña cursa o Foundation in Art & Design na Leeds College of Art completado con cursos impartidos polo Central Saint Martins College of Art and Design e o Hampstead School of Art. Máis tarde trasladouse a Vermont (EUA), onde se licenciou en Económicas polo Middlebury College.

## Deseño 
Dende o seu posto na Dirección Creativa, Tiziana Domínguez deseña, xunto ao seu pai, as colección da firma. Introduciu materiais ecolóxicos en todas as coleccións e aposta pola moda sostíbel. No ano 2011 presenta a súa primeira liña 100% ecolóxica *Green Me*, pezas de roupa de deseño confeccionadas con tecidos orgánicos e reciclados de última xeración.

## Pintura e escultura 
En maio de 2011 presenta a súa primeira exposición de pintura, ‘Ants, horses & other relatives’. Unha obra figurativa, expresionista, con moita cor, onde mestura óleo con area, café, serríaduras, plantas, insector e outras materias.

A súa pintura inspírase nos animais e na natureza, reflectindo a súa preocupación polo medio ambiente. Frecuentemente as súas obras inspiran os estampados das coleccións presentadas en Cibeles e as súas esculturas as xoias da firma.

## Ética profesional 
En 2009 fundou o departamento de Responsabilidad Social Corporativa (RSC) de Adolfo Domínguez S.A. Este departamento publicou a Política de Benestar Animal (2010), documento no que rechaza o uso de peles exóticas, así como a práctica de actividades violentas ou de maltrato de animais, como a extracción de plumas a aves vivas ou o mulesing.

Só emprega coiro en bolsos e complementos sempre que este conte con certificados que aseguren que procede de animais criados para a alimentación.

## Véxase tamén 
### Ligazóns externas 
*Páxina oficial de Adolfo Domínguez
*Moda:entre a ética e a estética
*Green Me en Fabrics for Freedom 
*Ants, Horses & other relatives
Donald Sutherland

: *Para outros artigos sobre persoas co mesmo apelido, véxase a páxina de homónimos **Sutherland***

**Donald McNichol Sutherland**, nado o 17 de xullo de 1935 en Saint John (Novo Brunswick) e finado o 20 de xuño de 2024 en Miami, foi un actor canadense.

## Traxectoria 
## Filmografía
Bill Pullman

**William James "Bill" Pullman**, nado o 17 de decembro de 1953 en Hornell, Estado de Nova York, é un actor estadounidense de cinema, teatro e televisión.

## Filmografía 
* *Ruthless People* (1986) - Earl Mott
* *Spaceballs* (1987) - Lone Starr
* *The Serpent and the Rainbow* (1988) - Dennis Alan
* *Rocket Gibraltar* (1988) - Crow Black
* *The Accidental Tourist* (1988) - Julian
* *Cold Feet* (1989) - Buck Latham
* *Brain Dead* (1990) - Dr. Rex Martin
* *Sibling Rivalry* (1990) - Nicholas Meany
* *Going Under* (1990) - Capitán Biff Banner
* *Bright Angel* (1990) - Bob
* *Liebestraum* (1991) - Paul Kessler
* *Newsies* (1992) - Bryan Denton
* *A League of Their Own* (1992) - Bob Hinson
* *Crazy in Love* (1992) (TV) - Nick Symonds
* *Singles* (1992) - Doutor Jamison
* *Nervous Ticks* (1992) - York Daley
* *Sommersby* (1993) - Orin Meecham
* *Algo para recordar* (1993) - Walter
* *Malice* (1993) - Andy Safian
* *Mr. Jones* (1993) Capataz da obra
* *The Favor* (1994) - Peter
* *Wyatt Earp* (1994) - Ed Masterson
* *The Last Seduction* (1994) - Clay Gregory
* *While You Were Sleeping* (1995) - Jack Callaghan
* *Casper* (1995) - Dr. James Harvey
* *Mr. Wrong* (1996) - Whitman Crawford
* *Independence Day* (1996) - Presidente Thomas J. Whitmore
* *Mistrial* (1996) (TV) - Steve Donohue
* *Lost Highway* (1997) - Fred Madison
* *The End of Violence* (1997) - Mike Max
* *Merry Christmas, George Bailey* (1997) (TV) - George Bailey
* *Zero Effect* (1998) - Daryl Zero
* *Lake Placid* (1999) - Jack Wells
* *Brokedown Palace* (1999) - 'Yankee' Hank Green
* *History Is Made at Night* (1999) - Harry Howe/Ernie Halliday
* *The Virginian* (2000) (TV) - O virxiniano
* *The Guilty* (2000) - Callum Crane
* *Titan A.E.* (2000) (voz) - Capitán Joseph Korso
* *Lucky Numbers* (2000) - Det. Pat Lakewood
* *Opening the Tombs of the Golden Mummies: Live* (2000) (TV) - Co-Host
* *A Man Is Mostly Water* (2001) - Parking Fascist
* *Ignition* (2001) - Conor Gallagher
* *Igby Goes Down* (2002) - Jason Slocumb
* *29 Palms* (2002) - The Ticket Clerk
* *Rick* (2003) - Rick
* *Tiger Cruise* (2004) (TV) - Cmdr. Dolan
* *The Grudge* (2004) - Peter Kirk
* *Dear Wendy* (2005) - Officer Krugsby
* *Revelations* (2005) - Richard Massey
* *Scary Movie 4* (2006) - Henry Hale
* *Autopsia alieníxena* (2006) - Morgan Banner
* *Nobel Son* (2007) - Max Mariner
* *You Kill Me* (2007) - Dave
* *Surveillance* (2008) - Sam Hallaway
* *Bottle Shock* (2008) - Jim Barrett
* *Phoebe in Wonderland* (2008) - Peter Lichten
* *Your Name Here* (2008) - William J. Frick
* *Peacock* (2009) - Edmund French
* *Kerosene Cowboys* (2009)
* *The Killer Inside Me* (2010) - Billy Boy Walker
* *Rio Sex Comedy* (2010) - William
* *Too Big to Fail* (2011) - Jamie Dimon
* *Torchwood: Miracle Day* (2011) - Oswald Danes
* *Bringing Up Bobby* (2011) - Kent
* *Lola Versus* (2012) - Lenny

## Véxase tamén 
### Ligazóns externas 
*
Casares, Vilaíz, Becerreá

**Casares** é un lugar da parroquia de Vilaíz no concello lugués de Becerreá na comarca dos Ancares. Segundo o IGE, en 2011 tiña 12 habitantes (8 homes e 4 mulleres).

## Lugares e parroquias 
### Lugares de Vilaíz 
### Parroquias de Becerreá 
## Notas 
## Véxase tamén 
### Outros artigos 
* Lugares de Becerreá
Vía do mevalonato

miniatura|400px|dereita|Vía do mevalonato detallada.

A **vía  do mevalonato** ou **vía da HMG-CoA redutase** ou **ruta mevalonato dependente** ou **vía isoprenoide**, é unha importante vía metabólica celular presente en todos os eucariotas superiores e moitas bacterias. É importante para a produción de dimetilalil pirofosfato (DMAPP) e isopentenil pirofosfato (IPP), que serven como base para a biosíntese de moléculas utilizadas en procesos tan diversos como a síntese de terpenoides,  prenilación de proteínas, mantemento das membranas celulares, síntese de hormonas, ancoramento de proteínas a lípidos, e *N*-glicosilación. Tamén é unha parte da biosíntese de esteroides.

## Regulación e retroalimentación
Varios encimas chave poden ser activados por medio da regulación transcricional do ADN pola activación das SREBP (proteínas 1 e 2 de unión ao elemento regulador). Este sensor  intracelular detecta os niveis baixos de colesterol e estimula a produción endóxena pola vía da HMG-CoA redutase (ou do mevalonato), e incrementando a captación de lipoproteína ao aumentar a formación do receptor de LDL. A regulación desta vía tamén se consegue controlando o grao de tradución do ARNm, degradación da redutase e fosforilación.

## Farmacoloxía
Varios fármacos teñen como obxectivo a *vía do mevalonato*:
* Estatinas (usadas para facer decrecer os niveis de colesterol);
* Bisfosfonatos (usados para tratar varias doenzas dexenerativas dos ósos).

## Vía alternativa
As plantas e protozoos apicomplexos como os produtores da malaria teñen a capacidade de producir os seus isoprenoides (terpenoides) utilizando unha vía alternativa adicional chamada vía non do mevalonato, vía alternativa á do mevalonato ou vía do metileritritol fosfato (MEP), que ten lugar nos plastos. Ademais, a maioría das bacterias incluíndo importantes patóxenos, como *Mycobacterium tuberculosis*, sintetízan IPP e DMAPP pola esta vía alternativa á do mevalonato.

## Reaccións
## Notas
# Berg JM, Tymoczko JL, Stryer L. *Biochemistry*. Quinta ed. Nova York: W.H. Freeman. xxxviii, 974, [976] (varias páxinas). ISBN 0-7167-4684-0.
# Swanson KM, Hohl RJ. Anti-cancer therapy: targeting the mevalonate pathway. *Curr Cancer Drug Targets* 2006;6:15-37. PMID 16475974.

## Véxase tamén
### Ligazóns externas
* Rensselaer Polytechnic Institute  Síntese do colesterol.